b'\n_START_ARTICLE_\nParadoxa de Teseu\n_START_PARAGRAPH_\nLa paradoxa de Teseu, tamb\xc3\xa9 coneguda com el vaixell de Teseu, \xc3\xa9s un experiment mental que planteja la q\xc3\xbcesti\xc3\xb3 que, si a un objecte se li han canviat tots els seus components, continua sent el mateix objecte. La paradoxa es troba documentada notablement per Plutarc en La vida de Teseu, de les darreries del segle I. Plutarc es preguntava si un vaixell que era restaurat reempla\xc3\xa7ant totes i cadascuna de les seves parts de fusta seguia sent el mateix vaixell._NEWLINE_La paradoxa ha estat debatuda per m\xc3\xa9s fil\xc3\xb2sofs de l\'antiguitat, tals com Her\xc3\xa0clit, S\xc3\xb2crates i Plat\xc3\xb3 abans que Plutarc escrigu\xc3\xa9s la seva obra; m\xc3\xa9s recentment, Thomas Hobbes i John Locke tamb\xc3\xa9 la discutiren. N\'existeixen moltes variants, la m\xc3\xa9s notable de les quals \xc3\xa9s "la destral de l\'avi". Aquest experiment mental \xc3\xa9s "un model per als fil\xc3\xb2sofs"; alguns diuen que el vaixell "continu\xc3\xa0 sent el mateix", i alguns que "no era pas el mateix".'